
ΤΕΥΧΟΣ ΔΕΥΤΕΡΟ Αρ. Φύλλου 2681 

22 Οκτωβρίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΥΔΡΙΑ - ΙΔΡΥΜΑ ΤΑΣΟΥ ΑΡΒΑΝΙ- 
ΤΑΚΗ (ΦΑΛΚΟΥ) ΚΑΙ ΤΙΤΙΚΑΣ ΑΡΒΑΝΙΤΑΚΗ» και 
κύρωση του οργανισμού αυτού. 1 

ΑΠΟΦΑΣΕΙΣ 

Καθορισμός όρων και διαδικασία επιλογής υποτρό¬ 
φων του Ιδρύματος Κρατικών Υποτροφιών (ΙΚΥ) 
στο πλαίσιο του προγράμματος χορήγησης υπο¬ 
τροφιών σε υποψηφίους διδάκτορες Πανεπιστη¬ 
μίων του επιστημονικού δικτύου 0ΕΒΝ-ΗΕΒΜΕ3 
(2013-2014), του ΕΠΕΔΒΜ, ΕΣΠΑ (2007-2013). 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΥΔΡΙΑ - ΙΔΡΥΜΑ ΤΑΣΟΥ ΑΡΒΑΝΙΤΑΚΗ 
(ΦΑΛΚΟΥ) ΚΑΙ ΤΙΤΙΚΑΣ ΑΡΒΑΝΙΤΑΚΗ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: 

α) 95 και 98 του α.ν. 2039/1939 (455 Α'), 

β) 101 και 119 του Εισαγωγικού Νόμου του Αστικού 
Κώδικα και 

γ) 108 και 110 του Αστικού Κώδικα. 

2. Την αριθμ. 24656/11-9-2012 πράξη της συμβολαιο¬ 
γράφου Θεσσαλονίκης Σοφίας Μουρατίδου-Ζαχαριά- 
δου, όπως αυτή συμπληρώθηκε και διορθώθηκε με την 
αριθμ. 24.785/20.2.2013 πράξη της ιδίας συμβ/φου, με 
την οποία οι: 

α) Αναστάσιος Αρβανιτάκης του Δημητρίου και 

β) Αριστέα συζ. Αναστασίου Αρβανιτάκη, σύστησαν 
κοινωφελές ίδρυμα με την επωνυμία «ΥΔΡΙΑ - ΙΔΡΥΜΑ 
ΤΑΣΟΥ ΑΡΒΑΝΙΤΑΚΗ (ΦΑΛΚΟΥ) ΚΑΙ ΤΙΤΙΚΑΣ ΑΡΒΑΝΙΤΑ- 
ΚΗ» και με έδρα την πόλη της Θεσσαλονίκης. 

3. Την αριθμ. 4/29.3.2013 γνωμοδότηση του Συμβουλίου 
Εθνικών Κληροδοτημάτων. 


4. Την αριθμ. Δ6Α1104503ΕΞ2011/21.7.2011 (ΦΕΚ 1670 Β') 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
περί έναρξης της λειτουργίας της Γ ενικής Γ ραμματείας 
Δημόσιας Περιουσίας. 

Με πρόταση των Υπουργών Οικονομικών και Πολιτι¬ 
σμού και Αθλητισμού,, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΥΔΡΙΑ - ΙΔΡΥΜΑ ΤΑΣΟΥ ΑΡΒΑΝΙΤΑΚΗ 
(ΦΑΛΚΟΥ) ΚΑΙ ΤΙΤΙΚΑΣ ΑΡΒΑΝΙΤΑΚΗ», η οποία έγινε 
από τους: 

α) Αναστάσιο Αρβανιτάκη του Δημητρίου και 

β) Αριστέα συζ. Αναστασίου Αρβανιτάκη με την αριθμ. 
24.656/11 -9-2012 πράξη της συμβολαιογράφου Θεσ¬ 
σαλονίκης Σοφίας Μουρατίδου - Ζαχαριάδου, όπως 
αυτή συμπληρώθηκε και διορθώθηκε με την αριθμ. 
24.785/20.2.2013 πράξη της ιδίας συμβ/φου. 

2. Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και Αθλητισμού 
και διέπεται από τις διατάξεις των ανωτέρω πράξεων, 
του παρακάτω οργανισμού, του α. ν. 2039/1939 και των 
διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

3. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΥΔΡΙΑ- ΙΔΡΥΜΑ ΤΑΣΟΥ ΑΡΒΑΝΙΤΑΚΗ 
(ΦΑΛΚΟΥ) ΚΑΙ ΤΙΤΙΚΑΣ ΑΡΒΑΝΙΤΑΚΗ». 

Αρθρο Ιο 

Μορφή, επωνυμία, έδρα και σφραγίδα του Ιδρύματος 

1. Το κοινωφελές ίδρυμα με την επωνυμία «ΥΔΡΙΑ- 
ΙΔΡΥΜΑ ΤΑΣΟΥ ΑΡΒΑΝΙΤΑΚΗ (ΦΑΛΚΟΥ) ΚΑΙ ΤΙΤΙΚΑΣ 
ΑΡΒΑΝΙΤΑΚΗ», που συστήθηκε από τους: 

α) Αναστάσιο Αρβανιτάκη του Δημητρίου και 

β) Αριστέα σύζυγο Αναστασίου Αρβανιτάκη, το γέ¬ 
νος Αθανασίου Τσουράπα, με την αριθμ. 24.656/11.9.2012 
πράξη της συμβολαιογράφου Θεσσαλονίκης Σοφίας 
Μουρατίδου-Ζαχαριάδου, όπως αυτή συμπληρώθηκε 
και διορθώθηκε με την αριθμ. 24.785/20.2.2013 πράξη 

της ιδίας συμβ/φου, αποτελεί νομικό πρόσωπο ιδιωτικού 
δικαίου και διέπεται από τις διατάξεις των παραπάνω 
πράξεων, του παρόντος Οργανισμού, του α.ν. 2039/1939, 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεσή του. 

2. Έδρα του Ιδρύματος είναι η πόλη της Θεσσαλονίκης. 
Με απόφαση του Διοικητικού Συμβουλίου του Ιδρύμα¬ 
τος μπορεί να δημιουργηθούν παραρτήματά του και σε 
άλλες πόλεις της Ελλάδας. 

3. Η σφραγίδα του Ιδρύματος είναι παραλληλόγραμμη. 
Στο αριστερό τμήμα της φέρει λογότυπο του Ιδρύματος 
(παράσταση υδρίας). Στο δεξιό τμήμα της αναγράφο¬ 
νται, μέσα σε πλαίσιο, η επωνυμία, η έδρα και το έτος 
έγκρισης της σύστασής του. 

Αρθρο 2 
Σκοπός 

1. Σκοποί του Ιδρύματος είναι: 

α) Η προώθηση και προαγωγή πνευματικών έργων, με 
έμφαση στη φιλοσοφία και στη νεοελληνική λογοτεχνία. 

β) Η προβολή και ενίσχυση λογοτεχνών και καλλι¬ 
τεχνών. 

γ) Η διακίνηση ιδεών στο χώρο του πνεύματος και 
των τεχνών. 

δ) Η ενίσχυση του ενδιαφέροντος για την ελληνική 
λαϊκή τέχνη και την ελληνική λαογραφία. 

2. Η επίτευξη των ανωτέρω σκοπών επιδιώκεται ιδίως: 
α. Με τη συγκέντρωση και διαφύλαξη του προσω¬ 
πικού αρχείου του εκ των ιδρυτών του Αναστασίου 
Φάλκου-Αρβανιτάκη, το οποίο αποτελείται από ιδιωτικά 
και δημόσια έγγραφα ποικίλου περιεχομένου, καθώς 
και οπτικοακουστικό υλικό, που θα τεθεί στη διάθεση 
του ιδρύματος από τους ιδρυτές και θα εμπλουτιστεί 
από άλλες πηγές. 

β. Με την έκδοση, την επανέκδοση και τη μετάφραση 
έργων του Αναστασίου Φάλκου-Αρβανιτάκη. 

γ. Με την πραγματοποίηση πνευματικών και καλλι¬ 
τεχνικών εκδηλώσεων και εκθέσεων και την έκδοση 
βιβλίων και άλλων οπτικοακουστικών μέσων, που σχε¬ 
τίζονται με το σκοπό του Ιδρύματος. 

δ. Με τη δημιουργία ιστοσελίδας και την προβολή των 
δραστηριοτήτων του Ιδρύματος στο διαδίκτυο. 

ε. Με τη θεσμοθέτηση βραβείων, την ανάθεση επιστη¬ 
μονικών μελετών την οικονομική ενίσχυση στα πεδία 
έρευνας και ενδιαφέροντος που σχετίζονται με τον 
σκοπό του Ιδρύματος. 

στ. Με τη λειτουργία πνευματικού και πολιτιστικού 
κέντρου στο ακίνητο του Ιδρύματος, επί της οδού Πα- 
παμάρκου 24-28, Θεσσαλονίκη. 

ζ. Με τη συγκέντρωση, καταγραφή και προβολή της 
συλλογής αντικειμένων λαϊκής τέχνης των ιδρυτών του, 
Αναστασίου και Αριστέας Αρβανιτάκη. 

η. Με τη συνεργασία με τα ανώτατα εκπαιδευτικά και 
άλλα ιδρύματα που επιδιώκουν παρεμφερείς σκοπούς, 
μουσεία, κρατικούς και ιδιωτικούς φορείς πολιτισμού και 
οργανισμούς Τοπικής Αυτοδιοίκησης όλων των βαθμι¬ 
δών, για την πραγματοποίηση των σκοπών του. 

Αρθρο 3ο 
Περιουσία - πόροι 

1. Η περιουσία του ιδρύματος αποτελείται: 
α. Από ισόγειο κατάστημα με πατάρι, υπόγειο και πρώ¬ 
το όροφο, που είναι κτισμένο σε οικόπεδο εμβαδού 


μέτρων τετραγωνικών είκοσι εννέα και εβδομήντα πέντε 
εκατοστών (29,75 μ2) και βρίσκεται στη Θεσσαλονίκη επί 
της οδού Παπαμάρκου αριθμός 28 (πρώην 24), εμβαδού 
του υπογείου, ισογείου και παταριού μέτρων τετρα¬ 
γωνικών εκάστου είκοσι εννέα και εβδομήντα πέντε 
εκατοστών (29,75 μ2) και του πρώτου ορόφου εμβαδού 
μέτρων τετραγωνικών είκοσι τεσσάρων και πενήντα 
εκατοστών (24,50 μ2), οι οποίοι όροφοι επικοινωνούν 
μεταξύ τους με εσωτερική κλίμακα. 

β. Από γραφείο στον πρώτο (Ιο) όροφο οικοδομής 
που βρίσκεται στη Θεσσαλονίκη, στη διασταύρωση των 
οδών Κλεισούρας και Χαλκέων 15, εμβαδού μέτρων τε¬ 
τραγωνικών δέκα επτά (17 μ2) και αναλογεί και αντι¬ 
στοιχεί σ’ αυτό ποσοστό εξ αδιαιρέτου στο οικόπεδο 
και στους υπόλοιπους κοινόχρηστους και κοινόκτητους 
χώρους, μέρη και εγκαταστάσεις της όλης οικοδομής 
τρία εκατοστά και δώδεκα εκατοστά του εκατοστού 
(3,12%), με το δικαίωμα χρήσεως αποχωρητηρίου (κοι¬ 
νόχρηστου) που βρίσκεται απέναντι του. 

γ) Από διαμέρισμα στον υπόγειο όροφο οικοδομής, 
κτισμένης σε οικόπεδο που βρίσκεται στη Θεσσαλονίκη, 
επί της πλατείας Ιπποδρομίου αρ. 35 και έχει εμβαδόν 
40 μ2 και αναλογεί και αντιστοιχεί σ’ αυτό ποσοστό εξ 
αδιαιρέτου στο οικόπεδο και στους υπόλοιπους κοινό¬ 
χρηστους και κοινόκτητους χώρους, μέρη και εγκατα¬ 
στάσεις της όλης οικοδομής 656/100000. 

δ. Από το ποσό των δέκα χιλιάδων ευρώ (10.000€), 
το οποίο θα κατατεθεί για λογαριασμό του Ιδρύματος, 
σε Ελληνική Τράπεζα κατ’ ισομοιρία από τους δύο (2) 
ιδρυτές του. 

Τα ως άνω περιουσιακά στοιχεία θα περιέλθουν στο 
ίδρυμα εντός ευλόγου χρόνου από τη δημοσίευση του 
παρόντος στην Εφημερίδα της Κυβερνήσεως και τα 
ακίνητα μετά τη μεταβίβασή τους στο ίδρυμα θα πα¬ 
ραμένουν αναπαλλοτρίωτα. 

ε. Από τα κινητά περιουσιακά στοιχεία που εισφέρουν 
στο Ίδρυμα οι ιδρυτές, σύμφωνα με την αναφερόμενη 
στη συμπληρωματική και διορθωτική πράξη κατάσταση, 
όπου εμφαίνονται και περιγράφονται κατά ταυτότητα. 
2. Πόροι του ιδρύματος είναι: 

α. Τα εισοδήματα που θα προέρχονται από την εκμε¬ 
τάλλευση των περιουσιακών στοιχείων του Ιδρύματος. 

β. Τακτικές εισφορές των ιδρυτών, οι οποίες δεν μπο¬ 
ρεί να είναι κατώτερες του συνολικού ποσού των τριών 
χιλιάδων ευρώ (3.000€) για κάθε ημερολογιακό έτος, με 
αφετηρία το έτος που έπεται της δημοσίευσης στην 
ΕτΚ της έγκρισης σύστασής και κύρωσης του οργανι¬ 
σμού του Ιδρύματος. 

γ. Τόκοι καταθέσεων χρημάτων του Ιδρύματος σε Τρά¬ 
πεζες ή άλλους πιστωτικούς Οργανισμούς και γενικώς, 
πρόσοδοι κεφαλαίων που επενδύονται παραγωγικώς 
στην Ελλάδα. 

δ. Τα έσοδα από δραστηριότητες του Ιδρύματος 
πραγματοποιούμενες σε εκπλήρωση των σκοπών του 
(εκδηλώσεις, εκθέσεις, εκδόσεις κ.λπ.). 

ε. Παροχές σε χρήμα ή σε είδος (πράγματα, αξιό¬ 
γραφα κ.α.) ή επιχορηγήσεις πάσης φύσεως, εκ μέρους 
οποιουδήποτε φυσικού προσώπου ή νομικού προσώπου 
ιδιωτικού δικαίου. 

στ. Εισφορές ή προσφορές χρημάτων ή οποιουδήποτε 
άλλου πράγματος ή δικαιώματος, το οποίο έχει χρημα¬ 
τική αξία, άνευ όρων ή, εξαιρετικώς, με όρους που δεν 
αντιβαίνουν στη βούληση των ιδρυτών και τους σκο- 

πούς του Ιδρύματος, εκ μέρους οποιουδήποτε φυσικού 
ή νομικού προσώπου, με δικαιοπραξία εν ζωή (δωρεά) ή 
αιτία θανάτου (κληρονομιά, καταπίστευμα, κληροδοσία). 

ζ. Κάθε άλλο περιουσιακό στοιχείο, κινητό, ακίνητο 
ή άυλο, το οποίο θα περιέλθει στο Ίδρυμα μετά τη 
σύστασή του, δυνάμει δωρεάς ή διαθήκης των ιδρυτών 
ή οποιουδήποτε τρίτου ή με κάθε άλλο νόμιμο τρόπο. 

Αρθρο 4ο 
Διοίκηση 

1. ΤοΊδρυμα διοικείται από οκταμελές Διοικητικό Συμ¬ 
βούλιο, αποτελούμενο από τους: 

α. Αναστάσιο Αρβανιτάκη, ως ισόβιο Πρόεδρο, 
β. Αριστέα Αρβανιτάκη, ως ισόβια Αντιπρόεδρο, εφό¬ 
σον Πρόεδρος παραμένει ο Αναστάσιος Αρβανιτάκης. 

γ. Χαρίκλεια Μπακονικόλα του Χρήστου, καθηγήτρια 
Θεατρολογίας. 

δ. Ιωάννη Τζανή του Γεωργίου, δρ Φιλοσοφίας, λο¬ 
γοτέχνη. 

ε. Αστέριο Λουκά του Αθανασίου, δημοσιογράφο, λο¬ 
γοτέχνη. 

στ. Αθανάσιο Τσουράπα του Ευαγγέλου, πολιτικό μη¬ 
χανικό. 

η. Πέτρο Γκολίτση του Δημητρίου, οικονομολόγο, λο¬ 
γοτέχνη. 

θ. Παύλο Παρασκευα'ΐδη του Αλεξάνδρου, οικονομο¬ 
λόγο, λογοτέχνη. 

Τα μέλη από γ) έως και η) εκλέγονται για τετραετή 
θητεία και είναι επανεκλέξιμα. 

2. Σε περίπτωση ανικανότητας ή θανάτου του Αναστα¬ 
σίου Αρβανιτάκη, Πρόεδρος ορίζεται ισοβίως, η Αριστέα 
Αρβανιτάκη. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Πρόεδρο, τον 
Αντιπρόεδρο, το Γραμματέα και τον Ταμία, με την επι¬ 
φύλαξη των παρ. (1) και (2) του παρόντος άρθρου. 

4. Μέλος, το οποίο δεν επιθυμεί την ανανέωση της 
θητείας του, υποχρεούται να απευθύνει προς το Διοικη¬ 
τικό Συμβούλιο σχετική δήλωση, η οποία θα πρέπει να 
περιέλθει αποδεδειγμένως σ’ αυτό τουλάχιστον τρεις 
μήνες πριν από τη λήξη της θητείας του. 

5. Το Διοικητικό Συμβούλιο συγκαλείται εγκαίρως πριν 
από τη λήξη της θητείας του, για να εκλέξει, με την 
απόλυτη πλειοψηφία των παρόντων, τα μέλη του. 

6. Σε περίπτωση παραίτησης, αποποίησης, ανικανότη¬ 
τας ή θανάτου ενός μέλους, αυτό αναπληρώνεται, κατά 
προτεραιότητα, από ένα από τα κατωτέρω οριζόμενα 
ως αναπληρωματικά μέλη, μέχρι τη λήξη της πρώτης ή 
οποιοσδήποτε μεταγενέστερης ανανεωθείσας θητείας 
του, εφαρμοζομένων των διατάξεων του α.ν. 2039/1939. 

Αναπληρωματικά μέλη ορίζονται οι εξής: 
α. Ξένη Γεωργοπούλου του Νικολάου, θεατρολόγος, 
στη θέση της Χαρίκλειας Μπακονικόλα και μόνον. 

β. Μαρία Τσουράπα του Ευαγγέλου, στη θέση του 
Αθανασίου Τσουράπα και μόνον. 

γ. Πέτρος Μπέσπαρης του Αλεξάνδρου, φιλόλογος, 
στη θέση του Ιωάννη Τζανή και μόνον. 

δ. Μαριάνθη Ζήση του Γ εωργίου, φιλόλογος, στη θέση 
του Αστεριού Λουκά και μόνον, 
ε. Χαράλαμπος Γκουλιώνης του Κωνσταντίνου, 
στ. Γεώργιος Νικόπουλος του Δήμου, δικηγόρος. 

7. Σε περίπτωση θανάτου ή ανικανότητας των ιδρυτών, 
οι θέσεις τους ως μονίμων ισοβίων μελών στο Διοι¬ 


κητικό Συμβούλιο, μετατρέπονται σε θέσεις εκλέξιμων 
μελών, τις οποίες καταλαμβάνουν (κατά σειρά προτε¬ 
ραιότητας), με απόφαση του Διοικητικού Συμβουλίου, 
λαμβανόμενη με την απόλυτη πλειοψηφία των παρό¬ 
ντων, μετά από πρόταση του Διοικητικού Συμβουλίου 
του Ιδρύματος, εκπρόσωποι των παρακάτω φορέων. 

α. Εταιρίας Μακεδονικών Σπουδών, 

β. Κρατικού Μουσείου Σύγχρονης Τέχνης, εφόσον εξα¬ 
κολουθεί να εδρεύει στη Θεσσαλονίκη και 

γ. Λαογραφικού Μουσείου Θεσσαλονίκης. 

Σε περίπτωση μη αποδοχής των ανωτέρω προτάσε¬ 
ων του Διοικητικού Συμβουλίου, η εκλογή των νέων μη 
μονίμων τακτικών μελών στις κενωθείσες θέσεις των 
ιδρυτών πραγματοποιείται, με απόφαση του Διοικητικού 
Συμβουλίου, που λαμβάνεται με την απόλυτη πλειοψη¬ 
φία των παρόντων, εφαρμοζομένων των διατάξεων του 
α.ν. 2039/1939 και στις δύο περιπτώσεις. 

8. Σε περίπτωση παραίτησης, αποποίησης, ανικανότη¬ 
τας ή θανάτου μέλους, το Διοικητικό Συμβούλιο αποφα¬ 
σίζει για την εγκατάσταση, ως μέλους, σύμφωνα με τα 
οριζόμενα στις παρ. 6 και 7 του παρόντος άρθρου και 
σε περίπτωση που αυτό δεν είναι εφικτό, για την εκλογή 
με την απόλυτη πλειοψηφία των παρόντων, νέου μέλους, 
για τον υπόλοιπο χρόνο της θητείας του μέλους, το 
οποίο αντικαθίσταται, εφαρμοζομένων των διατάξεων 
του α.ν. 2039/1939. 

9. Το Διοικητικό Συμβούλιο συνεδριάζει τακτικά ανά 
τετράμηνο και συγκεκριμένα το πρώτο δεκαπενθήμερο 
του Ιανουάριου, το πρώτο δεκαπενθήμερο του Μαΐου και 
το πρώτο δεκαπενθήμερο του Σεπτεμβρίου. Το Διοικη¬ 
τικό Συμβούλιο συνέρχεται εκτάκτως όποτε παρίσταται 
ανάγκη προς τούτο, με πρόσκληση του Προέδρου ή με 
αίτηση τριών (3) τουλάχιστον από τα μέλη του. 

Η πρώτη συνεδρίαση του Διοικητικού Συμβουλίου θα 
πραγματοποιηθεί εντός τριάντα (30) ημερών από την 
ημέρα που το Ίδρυμα θα αποκτήσει νομική προσωπι¬ 
κότητα. 

10. Μέλος, το οποίο κωλύεται να παραστεί σε συνε¬ 
δρίαση του Δ.Σ. μπορεί να εκπροσωπηθεί από άλλο 
μέλος του Διοικητικού Συμβουλίου με εξουσιοδότηση 
προς αυτό, μέσω επιστολής που απευθύνεται προς το 
Διοικητικό Συμβούλιο. Κάθε μέλος που παρίσταται έχει 
το δικαίωμα να εκπροσωπήσει μόνο ένα κωλυόμενο 
μέλος και μέχρι δύο συνεχόμενες συνεδριάσεις. 

11. Το Διοικητικό Συμβούλιο βρίσκεται σε απαρτία όταν 
παρίστανται ή εκπροσωπούνται (κατά τα οριζόμενα 
στην παρ. 10 του παρόντος άρθρου) στις συνεδριάσεις 
του Διοικητικού Συμβουλίου πέντε (5) μέλη του. 

12. Οι αποφάσεις του Διοικητικού Συμβουλίου λαμ- 
βάνονται με την απόλυτη πλειοψηφία των παρόντων 
μελών και σε περίπτωση ισοψηφίας υπερισχύει η άπο¬ 
ψη υπέρ της οποίας ψηφίζει ο Πρόεδρος ή ο νόμιμος 
αναπληρωτής του. 

13. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί 
και η κενή θέση συμπληρώνεται, σύμφωνα με τα ως 
άνω οριζόμενα, κατά τις διατάξεις του α.ν. 2039/1939. 

14. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή ή άλλη αποζημίωση, 
δικαιούνται όμως οδοιπορικών ή άλλων εξόδων, που 
έγιναν για την εκτέλεση οποιοσδήποτε υπηρεσίας, απο¬ 
στολής ή έργου του Ιδρύματος, έπειτα από ρητή εντολή 

του Διοικητικού Συμβουλίου και εφόσον αποδεικνύεται 
προσηκόντως ότι η σχετική δαπάνη πραγματοποιήθηκε, 
όχι όμως οδοιπορικών ή άλλων εξόδων για τη συμμετο¬ 
χή τους στις συνεδριάσεις του Διοικητικού Συμβουλίου. 

15. Με ομόφωνη απόφαση του Διοικητικού Συμβουλίου, 
είναι δυνατόν να καθορίζεται αποζημίωση οποιοσδή¬ 
ποτε, εκτός των ιδρυτών, καταλαμβάνει το αξίωμα του 
Προέδρου, για την άσκηση των σχετικών καθηκόντων 
του. Για τη χορήγηση ή μη της αποζημίωσης αυτής 
και το ύψος της λαμβάνεται υπόψη η οικονομική κα¬ 
τάσταση του Ιδρύματος και το ποσό της δεν μπορεί 
να υπερβαίνει το 10% των συνολικών ετήσιων εσόδων 
του ιδρύματος ούτε το ποσό των 300 ευρώ κατά μήνα. 

16. Γ ια τις συνεδριάσεις τηρούνται πρακτικά, που κα- 
ταχωρούνται σε ειδικό βιβλίο και υπογράφονται από όλα 
τα μέλη του Διοικητικού Συμβουλίου, τα οποία μετέχουν 
στη συνεδρίαση. Αν κάποιο μέλος αρνηθεί να υπογράψει 
πρακτικό, η άρνησή του καταγράφεται αιτιολογημένη 
στο πρακτικό και υπογράφεται από τον Πρόεδρο ή το 
νόμιμο αναπληρωτή του. 

Άρθρο 5ο 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί το Ίδρυμα και δια¬ 
χειρίζεται την περιουσία αυτού και γενικά αποφασίζει 
για κάθε θέμα, που αφορά στην διοίκηση και λειτουργία 
αυτού, την διάθεση των πόρων αυτού, όπως επίσης 
αποφασίζει και προχωρεί σε κάθε ενέργεια, που σχε¬ 
τίζεται με την εκπλήρωση των σκοπών του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του α.. ν. 2039/1939 και των 
διαταγμάτων που έχουν εκδοθεί ή που θα εκδοθούν 
σε εκτέλεση τούτου, καθώς και κάθε άλλης σχετικής 
διατάξεως νόμων ή διαταγμάτων. 

2. Ειδικότερα, το Διοικητικό Συμβούλιο, μεταξύ άλλων 
και κυρίως: 

α. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια, κατά νόμο, Αρχή, τον προϋπολο¬ 
γισμό και απολογισμό του Ιδρύματος, σύμφωνα με τις δι¬ 
ατάξεις των άρθρων 101 και 102 του Αστικού Κώδικα, του 
α.ν. 2039/1939 και του από 20-12-1939 β.δ. (ΦΕΚ 552 τ.Α'), 
όπως κάθε φορά ισχύουν. Μαζί με τον απολογισμό κα¬ 
ταρτίζει, ψηφίζει και υποβάλλει προς έγκριση γενικό ισο¬ 
λογισμό του ενεργητικού και παθητικού του Ιδρύματος. 

β. Αποφασίζει για την αποδοχή ή αποποίηση κλη¬ 
ρονομιών, κληροδοσιών και δωρεών προς το Ίδρυμα, 
καθώς και για την ανακήρυξη δωρητών και ευεργετών 
του Ιδρύματος. 

γ. Αποφασίζει για την πρόσληψη αναγκαίου προσωπι¬ 
κού του Ιδρύματος, εφ’ όσον υπάρχει σχετική πίστωση 
στον εγκεκριμένο προϋπολογισμό, προσδιορίζοντας 
τους όρους εργασίας και την αμοιβή αυτών, σύμφωνα 
με τις διατάξεις των συλλογικών συμβάσεων εργασίας 
και της εργατικής νομοθεσίας. 

δ. Αποφασίζει την χορήγηση γενικών ή ειδικών εξου¬ 
σιοδοτήσεων σε ένα ή περισσότερα μέλη αυτού ή σε 
τρίτους, καθώς και την εκπροσώπηση του Ιδρύματος 
από ένα ή περισσότερα μέλη του ή από τρίτους. 

ε. Δύναται να καταρτίζει εσωτερικό κανονισμό λει¬ 
τουργίας του Ιδρύματος και ψηφίζει σχετικές διατάξεις 
για τα ζητήματα εύρυθμης διαρκούς λειτουργίας που 
ανακύπτουν. 


3. Τόσο για την διερεύνηση των επί μέρους ζητημά¬ 
των όσο και για την οργάνωση, υλοποίηση και παρα¬ 
κολούθησή τους, το Διοικητικό Συμβούλιο με απόφαση 
του μπορεί να προβαίνει στη συγκρότηση Επιτροπών 
Εργασίας από πρόσωπα της επιλογής του, στις οποίες 
θα συμμετέχουν απαραίτητα ένα ή περισσότερα μέλη 
του Δ.Σ. Με την εκάστοτε απόφαση για τη συγκρότηση 
των Επιτροπών αυτών, θα καθορίζονται οι λεπτομέρειες 
της λειτουργίας τους, θα καθορίζεται τυχόν αμοιβή για 
τα μέλη τους και θα προβλέπεται ενδεχομένως -και 
στην έκταση που είναι απαραίτητο- η σύνταξη σχετικού 
κανονισμού λειτουργίας της επιτροπής. 

Άρθρο 6ο 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον δεκαπέντε (15) ημέρες πριν 
από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβάνε¬ 
ται στην ημερήσια διάταξη δεν συζητείται, εκτός εάν 
πρόκειται για επείγουσα υπόθεση και συμφωνήσει γί 
αυτό η πλειοψηφία των παρόντων μελών του Διοικητι¬ 
κού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, το μεγαλύτερο σε ηλικία μέλος του 
Διοικητικού Συμβουλίου. 

Αρθρο 7ο 

Αρμοδιότητες Αντιπροέδρου 

1. Ο Αντιπρόεδρος του ιδρύματος αναπληρώνει τον 
Πρόεδρο σε περίπτωση κωλύματος ή απουσίας του. 

2. Το Διοικητικό Συμβούλιο διατηρεί το δικαίωμα να 
αναθέτει μέρος ή όλες τις αρμοδιότητες του Αντιπρο¬ 
έδρου σε άλλο μέλος του Συμβουλίου. 

3. Τ ον Αντιπρόεδρο, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφασή του. 

Αρθρο 8ο 

Αρμοδιότητες Γραμματέα 

1. Ο Γραμματέας του Ιδρύματος, 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτου. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια αυτών. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο (λόγω ειδικών συνθηκών) να βοηθείται 
από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που 
ορίζεται με απόφαση αυτού. 

Αρθρο 9ο 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος σε ένα από 
τα πιστωτικά ιδρύματα που ορίζονται στο άρθρο 73 
του α.ν. 2039/1939 όπως ισχύει, έχοντας την ευχέρεια 
να παρακρατεί από αυτά ένα μικρό ποσό που είναι 
αναγκαίο για την πληρωμή έκτακτων και επειγουσών 
δαπανών του ιδρύματος, το ύψος του οποίου καθορί¬ 
ζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Τ αμία, όταν απουσιάζει ή κωλύεται, αναπληρώ¬ 
νει άλλο μέλος, του Διοικητικού Συμβουλίου που ορίζε¬ 
ται με απόφαση αυτού. 

Αρθρο 10ο 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

2. Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβέρνησης του σχετικού Προεδρικού Διατάγματος 
έγκρισης της σύστασης του ιδρύματος, η οποία μπορεί 
να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίαση του. 

Αρθρο 11ο 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 


β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα- 
ταχωρούνται με χρονολογική σειρά και με λογιστική 
τάξη όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλία περιουσιακών στοιχείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

στ) Βιβλίο βραβείων - οικονομικών ενισχύσεων. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης του 
σκοπού του. 

Ειδικά προβλέπεται δια του παρόντος η τήρηση Βιβλί¬ 
ων Συλλογών, τα οποία θα συνταχθούν αρχικά με σχο¬ 
λαστική καταγραφή των αντικειμένων κάθε συλλογής 
που θα περιέλθει, με οποιονδήποτε νόμιμο τρόπο, στο 
Ιδρυμα από τους ιδρυτές ή από κάθε τρίτο, σύμφωνα 
με τις οδηγίες και τις αποφάσεις, με σειρά προτεραι¬ 
ότητας: 

α) των ιδρυτών για τις συλλογές που οι ίδιοι παρα¬ 
χωρούν, 

β) του Διοικητικού Συμβουλίου του ιδρύματος, 

γ) των παραχωρούντων συλλογές στο Ίδρυμα ή άλλα 
αντικείμενα δυνάμενα να ενταχθούν σε υπάρχουσες 
συλλογές του Ιδρύματος. 

Αρθρο 12ο 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Αρθρο 13ο 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος, για οποιον- 
δήποτε νόμιμο λόγο, η περιουσία αυτού περιέχεται σε 
φορέα παρεμφερούς σκοπού, κατόπιν σχετικής απόφα¬ 
σης του Διοικητικού του Συμβουλίου. 

Στους Υπουργούς Οικονομικών και Πολιτισμού και 
Αθλητισμού, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Οκτωβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 



39896 

ΑΠΟΦΑΣΕΙ Σ 

Αριθμ. 151965/Β7 (2) 

Καθορισμός όρων και διαδικασία επιλογής υποτρό¬ 
φων του Ιδρύματος Κρατικών Υποτροφιών (ΙΚΥ) στο 
πλαίσιο του προγράμματος χορήγησης υποτροφιών 
σε υποψηφίους διδάκτορες Πανεπιστημίων του επι¬ 
στημονικού δικτύου ΟΕΒΝ-ΗΕΒΜΕδ (2013-2014), του 
ΕΠΕΔΒΜ, ΕΣΠΑ (2007-2013). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 1825/1951 (ΦΕΚ 150/τ. Α') «Περί 
συστάσεως του Ιδρύματος Κρατικών Υποτροφιών» όπως 
τροποποιήθηκε με τον Α.Ν. 1859/1951 (ΦΕΚ 185/τ. Α') και 
με το άρθρο 60 παρ. 4ιβ' του κεφ. Ε του Ν. 3966/2011 
(ΦΕΚ 118/τ. Α'). 

2. Τις διατάξεις του Ν. 2158/1993 «Εκσυγχρονισμός 
του Ιδρύματος Κρατικών Υποτροφιών (Ι.Κ.Υ.) και άλλες 
διατάξεις» (ΦΕΚ 109/τ. Α'), όπως τροποποιήθηκαν και 
ισχύουν. 

3. Τις διατάξεις της παρ. 3 του άρθρου 22 του Ν. 2362/ 
1995 «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις» (ΦΕΚ 247/τ. Α'), 
όπως τροποποιήθηκε με τις διατάξεις του Ν. 3871/2010 
«Δημοσιονομική Διαχείριση και Ευθύνη» (ΦΕΚ 141/τ. Α'). 

4. Τις διατάξεις της παρ. 6 του άρθρου 59 του κεφα¬ 
λαίου Ε του Ν. 3966/2011 «Θεσμικό πλαίσιο των Πρό¬ 
τυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων “ΔΙΟΦΑΝΤΟΣ” 
και λοιπές διατάξεις» (ΦΕΚ 118/τ. Α'). 

5. Τις διατάξεις του Π.Δ. 321/1999 (ΦΕΚ 306/τ. Α') «Ορ¬ 
γανισμός του Ιδρύματος Κρατικών Υποτροφιών» (Κεφά¬ 
λαιο Α, Άρθρο 1, περίπτωση α). 

6. Τις διατάξεις του Π.Δ.113/2010 «Ανάληψη υποχρεώ¬ 
σεων από τους διατάκτες» (ΦΕΚ 194/τ. Α'). 

7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του Π.Δ. 63/2005 
(ΦΕΚ 98/τ. Α'). 

8. Την αριθμ. Υ 48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Στάίκούρα» (ΦΕΚ 
2105/τ. Β'). 

9. Την απόφαση της 4ης/8-8-2013 έκτακτης Συνεδρί¬ 
ασης του Διοικητικού Συμβουλίου του ΙΚΥ. 

10. Την Συμφωνία ΚΝ2101ΟΟ - Αάάθηάυπι Α1,11-10-2013 
«ΤΓαίηίηρ οί ΟγθθΙ< βηρίηθθπηρ αηά εοίβηοβ εΐυάθηΐδ οί 
Ιάθ ΟΕΒΝ-ΗΕΒΜΕδ ΝθΙ\λ/ογΙ< ννίΙΙιίη Ιάθ ΟΕΒΝ ϋοοΙΟΓαΙ 
δΐυάοηΐ ΡωρΓαπιπηθ») μεταξύ του ΙΚΥ και του Ευρωπαϊ¬ 
κού Οργανισμού Πυρηνικών Ερευνών «ΟΕΒΝ». 

11. Την πρόσκληση με αρ.πρωτ. 9219/6-6-2011 με Κωδικό 
115 της Ειδικής Υπηρεσίας Διαχείρισης του Υπουργείου 
Παιδείας, Δια βίου Μάθησης και θρησκευμάτων, του 
Επιχειρησιακού Προγράμματος, «Εκπαίδευση και Δια 
Βίου Μάθηση» ΕΠΕΔΒΜ (ΕΣΠΑ 2007-2013) και την 1η 
τροποποίηση αυτής με αρ.πρωτ. 17305/13-8-2013. 

12. Την απόφαση ένταξης αρ. 21932/22-12-2011 (ΣΑ: 
2011ΣΕ24580115) της Ειδικής Υπηρεσίας Διαχείρισης 
του Υπουργείου Παιδείας, Δια Βίου Μάθησης και θρη¬ 


σκευμάτων της Οριζόντιας Πράξης «Πρόγραμμα χορή¬ 
γησης υποτροφιών ΙΚΥ με διαδικασία εξατομικευμένης 
αξιολόγησης» με κωδικό ΜΙδ 365150 στο Επιχειρησιακό 
Πρόγραμμα «Εκπαίδευση και Δια Βίου Μάθηση» ΕΠΕΔΒΜ 
(ΕΣΠΑ 2007-2013). 

13. Το με αρ. πρωτ. 17487/14-10-2013 έγγραφο του Ιδρύ¬ 
ματος Κρατικών Υποτροφιών (Ι.Κ.Υ.)· 

14. Το γεγονός ότι από τις διατάξεις της παρούσας 
απόφασης η δαπάνη που θα προκληθεί προϋπολογί¬ 
ζεται στο ποσό των 480.000,00 € και θα βαρύνει τον 
Κ.Α.Ε. 9492.8 του Προγράμματος Δημοσίων Επενδύσεων 
(Π.Δ.Ε.) του Προϋπολογισμού του ΙΚΥ οικονομικού έτους 
2014, αποφασίζουμε: 

Καθορίζουμε τους όρους και τη διαδικασία επιλογής 
υποτρόφων του Ιδρύματος Κρατικών Υποτροφιών (ΙΚΥ) 
στο πλαίσιο του προγράμματος χορήγησης υποτρο¬ 
φιών σε υποψηφίους διδάκτορες Πανεπιστημίων του 
επιστημονικού δικτύου ΟΕΒΝ-ΗΕΒΜΕδ (2013-2014), του 
ΕΠΕΔΒΜ, ΕΣΠΑ (2007-2013), ως ακολούθως: 

ΚΑΝΟΝΙΣΤΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΟΣ ΜΕ 
ΤΙΤΛΟ: 

«Πρόγραμμα χορήγησης υποτροφιών σε υποψηφίους 
διδάκτορες Πανεπιστημίων του επιστημονικού 
δικτύου ΟΕΒΝ - ΗΕΒΜΕδ (2013-2014)» 

Το Πρόγραμμα υλοποιείται στο πλαίσιο της Πράξης 
«Πρόγραμμα χορήγησης υποτροφιών ΙΚΥ με διαδικα¬ 
σία εξατομικευμένης αξιολόγησης του Επιχειρησιακού 
Προγράμματος «Εκπαίδευση και Δια Βίου Μάθηση» και 
συγχρηματοδοτείται από το Ευρωπαϊκό Κοινωνικό Τα¬ 
μείο ( ΕΚΤ) και από Εθνικούς πόρους. 

Α. ΣΚΟΠΟΣ 

Σκοπός του προγράμματος είναι η τοποθέτηση στο 
ΟΕΒΝ υποψηφίων διδακτόρων Πανεπιστημίων του επι¬ 
στημονικού δικτύου ΟΕΒΝ - ΗΕΒΜΕδ προκειμένου να 
εκπονήσουν την έρευνά τους. Το επιστημονικό δίκτυο 
ΟΕΒΝ-ΗΕΒΜΕδ είναι εγκεκριμένο από το ΟΕΒΝ και την 
Ελληνική Γραμματεία Έρευνας και Τεχνολογίας και 
ασχολείται με την έρευνα, την εκπαίδευση, την κατάρτι¬ 
ση και την οργάνωση εκπαιδευτικών δραστηριοτήτων με 
απώτερο σκοπό την αύξηση των ανταποδοτικών οφελών 
για τη χώρα μας, στους τομείς των ιατρικών, βιολογικών 
και άλλων καινοτόμων τεχνολογιών. 

Το Ίδρυμα Κρατικών Υποτροφιών (ΙΚΥ), ως Εθνικός 
Φορέας Υποτροφιών, στο πλαίσιο της μακράς και επιτυ¬ 
χούς συνεργασίας του με το ΟΕΒΝ και προκειμένου να 
συνδράμει στην προσπάθεια ανάδειξης και υποστήριξης 
του δικτύου ΟΕΒΝ - ΗΕΒΜΕδ, προκηρύσσει συνολικά 
8 θέσεις υποτροφιών στις ακόλουθες επιστημονικές 
περιοχές: 

1) Βιοϊατρική μηχανική και πληροφορική 

2) Τεχνολογία ανιχνευτικών συστημάτων για ιατρικές 
εφαρμογές 

3) Βιοϊατρικά και καινοτόμα υλικά 

4) Ραδιοϊσότοπα για διάγνωση, θεραπεία και άλλες 
βιοϊατρικές εφαρμογές 

5) Ιατρικοί επιταχυντές και σχετικές τεχνολογίες 

6) Ακτινοπροστασία και δοσιμετρία 

7) Διαχείριση ραδιενεργών αποβλήτων 

8) Αντοχή υλικών και ηλεκτρονικών συστημάτων σε 
ακτινοβολίες 

Β. ΠΡΟΫΠΟΘΕΣΕΙΣ ΣΥΜΜΕΤΟΧΗΣ - ΚΡΙΤΗΡΙΑ ΕΠΙΛΕ- 
ΞΙΜΟΤΗΤΑΣ 

Δικαίωμα συμμετοχής όσοι πληρούν σωρευτικά τις 
παρακάτω προϋποθέσεις: 

ί. Είναι πολίτες είτε ενός εκ των 20 Κρατών Μελών του 
Διακυβερνητικού Οργανισμού ΟΕΒΝ (Αυστρία, Βέλγιο, 
Βουλγαρία, Γαλλία, Γερμανία, Δανία, Δημοκρατία της 
Σλοβακίας, Δημοκρατία της Τσεχίας, Ελβετία, Ελλάδα, 
Ηνωμένο Βασίλειο, Ιταλία, Ισπανία, Νορβηγία, Ολλαν¬ 
δία, Ουγγαρία, Πορτογαλία, Πολωνία, Σουηδία, Φινλαν¬ 
δία) είτε υποψηφίου Κράτους Μέλους (Ρουμανία) είτε 
συνδεδεμένου Κράτους Μέλους (Ισραήλ, Σερβία) είτε 
άλλου κράτους και διαμένουν τα τελευταία 5 χρόνια 
στην Ελλάδα. 

ϋ. Είναι εγγεγραμμένοι - ως υποψήφιοι διδάκτορες σε 
μία επιστημονική περιοχή του κεφαλαίου Α, σε Πανεπι¬ 
στήμιο του επιστημονικού δικτύου ΟΕΒΝ - ΗΕΒΜΕ8 ήτοι: 

- Δημοκρίτειο Πανεπιστήμιο Θράκης, 

- Εθνικό Μετσόβιο Πολυτεχνείο (ΕΜΠ), 

- Εθνικό και Καποδιστριακό Πανεπιστήμιο Αθηνών, 

- Πανεπιστήμιο Κρήτης, 

- Πανεπιστήμιο Πάτρας, 

- Πανεπιστήμιο Κύπρου. 

μι. Δεν έχουν λάβει κατά το παρελθόν ούτε λαμβάνουν 
υποτροφία από το ΙΚΥ για διδακτορικές σπουδές. 

ίν. Δεν έχουν λάβει υποτροφία στο πλαίσιο του προ¬ 
γράμματος υποτροφιών του ΟΕΒΝ για διδακτορικές 
σπουδές (ΟΕΒΝ ΟοοΙογ 3Ι δΐυάθηΐ Ρωςιΐ'αηηπίθ). 

ν. Δεν είναι κάτοχοι διδακτορικού τίτλου σπουδών. 

Ο Ευρωπαϊκός Οργανισμός Πυρηνικών Ερευνών 
(«ΟΕΒΝ») είναι δυνατόν να θέσει επιπλέον κριτήρια επι- 
λεξιμότητας των υποψηφίων. Τα κριτήρια αυτά δημο¬ 
σιεύονται σε σελίδα του ιστοχώρου του ΟΕΒΝ στον 
υπερσύνδεσμο: άΙΙρΥ/ίοόεΛ/νοό.οβΓη.οΙ-ιή'οίη-υε/άοοΙοΐ'βΙ- 
εΙυάθπΙ-ρΓορΓεηηπίθ («ΟΕΒΝ - ΟοοΙογηΙ δίυάοηΐ ΡΐΌ9ΐ·3ΠΊΐτΐθ - 
Ε1ί9ίόί1ί1γ ΟοηάίΙίοηδ») και πρέπει να ικανοποιούνται από 
τους υποψηφίους. 

Γ. ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ 

Οι αιτήσεις υποψηφιότητας υποβάλλονται στον Ευ¬ 
ρωπαϊκό Οργανισμό Πυρηνικών Ερευνών («ΟΕΒΝ») στο 
πλαίσιο του προγράμματος «ΟΕΒΝ - ΟοοΙογ 3Ι δΐυάοηΐ 
ΡΓορΓαιτιπιβ». Απαιτείται ηλεκτρονική υποβολή με την 
αναφορά «ΘγθθΚ ΗΕΒΜΕδ δΐυάβηΐ» στο πεδίο «Εθνικότη¬ 
τα» («ΝΒΐίοηβΙίΙγ») της σχετικής ηλεκτρονικής φόρμας. Η 
διαδικασία υποβολής αιτήσεων (καταληκτική προθεσμία, 
απαραίτητα δικαιολογητικά κ.τ.λ.) περιγράφεται στον 
υπερσύνδεσμο: άΙΙρΥ/ίοόεΛ/νοό.οβί'η.οΙ-ι/ίοίη-υε/άοοΙοΐ'βΙ- 
δΙυάβηΙ-ρΓ09Γ3πιπιβ. 

Οι υποψήφιοι οφείλουν, μετά την ολοκλήρωση της 
ηλεκτρονικής υποβολής της αίτησης υποψηφιότητας, να 
αποστείλουν ταχυδρομικά στο ΙΚΥ - Τμήμα Υποτροφιών 
Μεταπτυχιακών Σπουδών Εξωτερικού (Λεωφ. Εθνικής 
Αντιστάσεως 41, 142 34 Νέα Ιωνία) σε έντυπη μορφή 
τα παρακάτω: 

1. Αντίγραφο της αίτησης που υποβλήθηκε ηλεκτρο¬ 
νικά 

2. Υπεύθυνη Δήλωση του Ν. 1599/1986 ότι: 

I. ΕίναΓΕλληνες πολίτες ή πολίτες άλλου κράτους και 
διαμένουν τα τελευταία 5 χρόνια στην Ελλάδα 

II. Δεν είναι κάτοχοι διδακτορικού διπλώματος 

III. Δεν έχουν λάβει κατά το παρελθόν ούτε λαμβάνουν 
υποτροφία από το ΙΚΥ για διδακτορικές σπουδές 


IV. Δεν έχουν λάβει υποτροφία στο πλαίσιο του προ¬ 
γράμματος ΟΕΒΝ - ϋοοΙΟΓβΙ δΐυάοηί ΡΐΌ 9 Γαπιπιβ. 

Δ. ΕΠΙΛΕΞΙΜΟΤΗΤΑ 

Αιτήσεις υποψηφίων οι οποίοι δεν πληρούν τις προϋ¬ 
ποθέσεις συμμετοχής απορρίπτονται - ως μη επιλέξιμες. 
Επιπλέον, οι αιτήσεις οι οποίες αναφέρονται σε θέμα 
διδακτορικής διατριβής το οποίο δεν εντάσσεται σε μια 
από τις επιστημονικές περιοχές του κεφαλαίου Α ή δεν 
είναι ορθά και πλήρως συμπληρωμένες ή δεν συνοδεύ¬ 
ονται από όλα τα απαιτούμενα δικαιολογητικά ή δεν 
έχουν υποβληθεί εντός της καταληκτικής προθεσμίας 
απορρίπτονται ως μη επιλέξιμες. 

Ε. ΕΠΙΛΟΓΗ 

Η επιλογή των υποτρόφων θα πραγματοποιηθεί από 
την επιτροπή επιλογής ΟΕΒΝ (ΟοοΙογβΙ δίυάοπΐ δοΐοοίίοπ 
ΟοπΊπιίΙΙθβ) στο πλαίσιο του προγράμματος «ΟΕΒΝ - 
ΩοοΙογοΙ δΐυάοηΐ ΡΐΌρΓαπτιπίθ», βάσει εξατομικευμένης 
αξιολόγησης. Η επιτροπή επιλογής αποτελείται από 
στελέχη του Ευρωπαϊκού Οργανισμού Πυρηνικών Ερευ¬ 
νών («ΟΕΒΝ»). 

Οι υποψήφιοι ενδέχεται να κληθούν σε συνέντευξη με 
τον εν δυνάμει επιβλέποντα καθηγητή τους στο ΟΕΒΝ. 

Η σύμφωνη γνώμη τόσο του εν δυνάμει επιβλέποντα 
καθηγητή (ευροΓνίεοή στο ΟΕΒΝ όσο και του επιβλέ- 
ποντα καθηγητή του Πανεπιστημίου του υποψηφίου 
αποτελούν απαραίτητη προϋπόθεση για την επιλογή. 

Το ΙΚΥ δεν εμπλέκεται στη διαδικασία επιλογής. Το 
ΟΕΒΝ, ως διακυβερνητικός οργανισμός, δεν δημοσιεύει 
τα πρακτικά των συνεδριάσεων της επιτροπής επιλογής 
(ΤθοΙίιίιοβΙ δΐυάοηΐ δοΐοοίίοη ΟοηηπιίΙΙοβ). Ενστάσεις επί 
της διαδικασίας δεν γίνονται παραδεκτές. 

Τα αποτελέσματα της διαδικασίας επιλογής ανακοι¬ 
νώνονται στο ΙΚΥ και στους υποψηφίους. 

ΣΤ. ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

Η διάρκεια της υποτροφίας ορίζεται από 12 έως 36 
διαδοχικούς μήνες παραμονής στο ΟΕΒΝ και εξαρτάται 
τόσο από το πρόγραμμα έρευνας που θα ακολουθήσει ο 
υπότροφος όσο και από την επίδοση που θα σημειώνει 
κατά τη διάρκεια της έρευνάς του. 

Ζ. ΟΙΚΟΝΟΜΙΚΕΣ ΠΑΡΟΧΕΣ 

Το ΙΚΥ, από την συνολική διάρκεια της υποτροφίας, 
θα καλύψει την παραμονή του υποτρόφου στο ΟΕΒΝ 
για διάρκεια 18 μηνών κατ’ ανώτατο όριο και όχι πέραν 
της 30ης Ιουνίου 2015. Η παραμονή του υποτρόφου στο 
ΟΕΒΝ για το υπόλοιπο διάστημα μέχρι την λήξη της 
υποτροφίας του θα καλυφθεί από το ΟΕΒΝ. 

Αναλυτικά, το ύψος και οι κατηγορίες των οικονο¬ 
μικών παροχών (μηνιαία τροφεία, ασφαλιστική κάλυ¬ 
ψη κ.τ.λ.) περιγράφονται στον ιστοχώρο του ΟΕΒΝ 
(«ΟΕΒΝ - ϋοοΙΟΓβΙ δίυάβηΐ ΡΓ 09 ΐ· 3 πηπΐ 8 - ΑρροίηΙπιοηί 
Οοηάίίίοηε») στον υπερσύνδεσμο: άΗρΥ/ίοόε.ννοό.οοΓη.οΙτ/ 
ίοίη-υ5/άοοΙθΓ3ΐ-5ΐυάθη1-ρΓθ9ΐ·3πηπΊβ. 

Η υποτροφία καταβάλλεται στον υποψήφιο σε μηνιαία 
βάση. 

Η. ΕΝΑΡΞΗ ΤΗΣ ΥΠΟΤΡΟΦΙΑΣ 

1. Οι επιλεγέντες υποψήφιοι θα κληθούν να συνάψουν 
σύμβαση επιχορήγησης με το ΙΚΥ, στην οποία θα πε- 
ριγράφονται οι όροι της υποτροφίας. Στη συνέχεια, το 
ΙΚΥ θα καταβάλλει στο ΟΕΒΝ το ποσό της υποτροφίας 
που του αναλογεί (18 μήνες κατ’ ανώτατο όριο). 

2. Οι επιλεγέντες υποψήφιοι θα ενταχθούν πλήρως 
στο Πρόγραμμα υποτροφιών υποψηφίων διδακτόρων 
του ΟΕΒΝ («ΟοοΙογοΙ δίυάοπΐ ΡΐΌ9Γ3ηππιβ»). Στο πλαίσιο 

αυτό θα συνάψουν σύμβαση («ΑρροίηίπίθηΙ ΟοηΙι-αοΙ») 
και με τον Ευρωπαϊκό Οργανισμό Πυρηνικών Ερευνών 
(«ΟΕΒΝ») αποδεχόμενοι τους όρους παραμονής τους στο 
ΟΕΒΝ για τη συνολική διάρκεια της υποτροφίας τους. 
Αντίγραφο της σύμβασης με το ΟΕΒΝ θα αποσταλεί 
και στο ΙΚΥ. 

3. Το προβλεπόμενο ποσό της υποτροφίας καταβάλ¬ 
λεται μηνιαίως στον υπότροφο από το ΟΕΒΝ. 

Θ. ΠΑΡΑΚΟΛΟΥΘΗΣΗ - ΟΡΟΙ ΤΗΣ ΥΠΟΤΡΟΦΙΑΣ 

1. Η παρακολούθηση του υποτρόφου πραγματοποι¬ 
είται από τον επιβλέποντα καθηγητή του (δυρθΐΛ/ίεοι·) 
στο ΟΕΒΝ ο οποίος, σε συνεργασία με τον επιβλέποντα 
καθηγητή του Πανεπιστημίου, αποφασίζει σχετικά με 
την ικανοποιητική ή μη πρόοδο της έρευνάς του. Η υπο¬ 
τροφία μπορεί να διακοπεί οποιαδήποτε στιγμή λόγω μη 
ικανοποιητικής προόδου της έρευνας του υποτρόφου. 

2. Ο υπότροφος υποχρεούταί: 

- να μνημονεύει σε οποιαδήποτε εργασία/ανακοίνω- 
ση/δημοσίευση/διατριβή απορρέει από την έρευνα που 
πραγματοποιήθηκε στο πλαίσιο της υποτροφίας ότι: «Η 
έρευνα συγχρηματοδοτήθηκε μέσω τουΈργου Υποτρο¬ 
φίες ΙΚΥ” από πόρους του ΕΠ Εκπαίδευση και Δια Βίου 
Μάθηση”, του Ευρωπαϊκού Κοινωνικού Ταμείου (ΕΚΤ) 
του ΕΣΠΑ, 2007-2013». 

- να καταθέσει στο ΙΚΥ, το αργότερο εντός μηνός από 
τη λήξη της σύμβασής του με το ΙΚΥ, βεβαίωση ικανοποι¬ 
ητικής προόδου της έρευνάς του από τον επιβλέποντα 


καθηγητή του στο ΟΕΒΝ (ευροΓνίεοή για το καλυπτόμενο 
από το ΙΚΥ διάστημα παραμονής του στο ΟΕΒΝ. 

- σε επάνοδο και μόνιμη παρουσία του σε έδαφος 
Κράτους - Μέλους της Ε.Ε. για μια τριετία μετά τη λήξη 
της υποτροφίας του. 

3. Σε οποιαδήποτε περίπτωση διακοπής της υποτρο¬ 
φίας, αν δεν συντρέχουν λόγοι ανωτέρας βίας, ο υπό¬ 
τροφος υποχρεούταί να επιστρέφει στο ΙΚΥ το συνολικό 
ποσό που του έχει καταβληθεί. 

4. Το ΙΚΥ διατηρεί την αποκλειστική ευχέρεια να ακυ¬ 
ρώνει τη χορήγηση υποτροφίας, αν διαπιστωθεί, ακόμη 
και εκ των υστέρων, ότι δεν συντρέχουν οι τυπικές 
προϋποθέσεις συμμετοχής. Στις περιπτώσεις αυτές θα 
είναι άμεσα απαιτητή η επιστροφή των καταβληθέντων. 

I. ΛΟΙΠΕΣ ΔΙΑΤΑΞΕΙΣ 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση του προγράμματος και 
δεν περιλαμβάνονται στον παρόντα κανονισμό, ρυθμί¬ 
ζονται με αποφάσεις του Δ. Σ. του Ι.Κ.Υ. 

Ενστάσεις επί των παρόντων κανονιστικών διατάξεων 
δεν γίνονται δεκτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Οκτωβρίου 2013 

